A Kollégiumok Igazgatójának 4/2022. sz. határozata

tanrendben meghatározott szakmai/famulusi gyakorlat idejére szóló kollégiumi elhelyezésről

(2022. július 04-től 2022. augusztus 31-ig)

Azon hallgatónak, aki a tanrendben meghatározott és igazolt szakmai/famulusi gyakorlatát teljesíti, a Doktori Iskola hallgatója vagy végzős évét kezdi az Általános Orvostudományi vagy a Gyógyszertudományi Karon, kérelme alapján kedvezményes elhelyezést biztosítunk a kollégiumokban.

Az elhelyezés feltételei:

* kérelem benyújtása elektronikus úton (<http://semmelweis.hu/kollegiumok/hallgatoi-elet/jelentkezes-nyari-elhelyezesre/>) legkésőbb 2022. június 20-ig az adott kollégium ügyintézője felé a név, NEPTUN kód és az elhelyezés időtartama megjelölésével,
* 2022. március 1-én kollégiumi elhelyezésben részesült,
* kérelme elbírálásakor nincs tartozása a Kollégiumok felé,
* nyári időszakra vonatkozó Elhelyezési Megállapodás aláírása,
* szakmai/famulusi gyakorlat v. pótlásának igazolása a befogadó klinika, kórház, intézet, gyógyszertár, stb. részéről,

Az elhelyezésért a megállapított kollégiumi térítési díjat kell fizetni, amennyiben a feltételek teljesülnek és a hallgató elfogadja a kijelölt kollégiumi férőhelyét.

Amennyiben az elhelyezés során valamely feltétel nem teljesül/hiányzik, úgy az elhelyezés vendégelhelyezésnek minősül.

Az a hallgató, aki egyedi elbírálást kér az elhelyezés során (egyedül vagy másodmagával szeretne lakni) az 5/2022.sz. Igazgatói határozatban megállapított havi vendégdíj összegének 50%-ért kerülhet elhelyezésre.

A díjak megfizetése a NEPTUN rendszeren keresztül történik az ott kiírt határidőig.

A Semmelweis Egyetemen tanulmányokat folytató, de kollégiumi elhelyezésben **nem** részesülő hallgatók nyári elhelyezést csak korlátozott számban és vendégelhelyezés formájában vehetnek igénybe.

Budapest, 2022. április 27.

 Dr. Godó Ferenc

 igazgató

 sk